২০১৫ ক্রিকেট বিশ্বকাপ ফাইনাল
২০১৫ ক্রিকেট বিশ্বকাপ ফাইনাল ২৯ মার্চ, ২০১৫ তারিখে অস্ট্রেলিয়ার মেলবোর্নে অবস্থিত মেলবোর্ন ক্রিকেট গ্রাউন্ডে অনুষ্ঠিত হয়। চূড়ান্ত খেলায় স্বাগতিক অস্ট্রেলিয়া দলের বিপক্ষে সহঃস্বাগতিক নিউজিল্যান্ড দল প্রতিদ্বন্দ্বিতা করে। তন্মধ্যে, অস্ট্রেলিয়া শীর্ষস্থানীয় দল হিসেবে চূড়ান্ত খেলায় অবতীর্ণ হয়। চূড়ান্ত খেলায় দলটি ৭ উইকেটে বিজয়ী হয় ও উপর্যুপরি পঞ্চমবারের মতো বিশ্বকাপ জয় করে। স্টেডিয়ামে ৯৩,০১৩জন দর্শক উপস্থিত ছিলেন যা অস্ট্রেলিয়ায় ক্রিকেট খেলায় একদিনে দর্শকের সমাগমের নতুন রেকর্ড সৃষ্টি হয়।
ক্রিকেট বিশ্বকাপের বাছাইপর্ব
আইসিসি ক্রিকেট বিশ্বকাপ বাছাইপর্ব (সাবেক - আইসিসি ট্রফি) বিশ্বের বিভিন্ন দেশের জাতীয় ক্রিকেট দলগুলোর অংশগ্রহণে অনুষ্ঠিত একদিনের ক্রিকেট প্রতিযোগিতা। এ প্রক্রিয়ায় শীর্ষস্থানীয় দলগুলো ক্রিকেট বিশ্বকাপের চূড়ান্ত পর্বে খেলার সুযোগ পায়। ক্রিকেট বিশ্বকাপ বৈশ্বিক পর্যায়ের হয় ও বাছাইপর্বের মাধ্যমে অংশগ্রহণকারী প্রায় একশত দলের মধ্য থেকে ১৬ দলে নিয়ে আসা হয়। বর্তমানে প্রচলিত পদ্ধতি বিশ্ব ক্রিকেট লীগ নামে পরিচিত। বিশ্বকাপ শুরুর প্রায় ছয় বছর পূর্ব থেকে বাছাইপর্ব প্রক্রিয়া শুরু হয়। জিম্বাবুয়ে ১৯৮২ থেকে ১৯৯০ সাল সর্বাধিক পর্যন্ত সর্বাধিক উপর্যুপরি তিনবার শিরোপা জয় করে।